*****

ΚΑΝΟΝΙΣΜΟΣ (ΕΟΚ) αριθ. 1250/87 ΤΗΣ ΕΠΙΤΡΟΠΗΣ

της 5ης Μαΐου 1987

που τροποποιεί για δεύτερη φορά τον κανονισμό (ΕΟΚ) αριθ. 3749/83 όσον αφορά τα ποσά τα οποία εκφράζονται σε ECU

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3924/86 του Συμβουλίου της 16ης Δεκεμβρίου 1986 περί εφαρμογής των γενικευμένων δασμολογικών προτιμήσεων κατά το έτος 1987 για ορισμένα βιομηχανικά προϊόντα καταγωγής αναπτυσσομένων χωρών (1), και ιδίως το άρθρο 1 παράγραφος 4,

τον κανονισμό (ΕΟΚ) αριθ. 3925/86 του Συμβουλίου της 16ης Δεκεμβρίου 1986 περί εφαρμογής των γενικευμένων δασμολογικών προτιμήσεων κατά το έτος 1987 για τα κλωστοϋφαντουργικά προϊόντα καταγωγής αναπτυσσομένων χωρών (2), και ιδίως το άρθρο 1 παράγραφος 3,

τον κανονισμό (ΕΟΚ) αριθ. 3926/86 του Συμβουλίου της 16ης Δεκεμβρίου 1986 περί εφαρμογής των γενικευμένων δασμολογικών προτιμήσεων κατά το έτος 1987 για ορισμένα γεωργικά προϊόντα καταγωγής αναπτυσσομένων χωρών (3), και ιδίως το άρθρο 1 παράγραφος 2,

Εκτιμώντας:

ότι στην απόφαση 86/638/ΕΚΑΧ των αντιπροσώπων των κυβερνήσεων των κρατών μελών της Ευρωπαϊκής Κοινότητας Άνθρακα και Χάλυβα, συνελθόντων στο πλαίσιο του Συμβουλίου της 16ης Δεκεμβρίου 1986 περί εφαρμογής των γενικευμένων δασμολογικών προτιμήσεων κατά το έτος 1987 σε ορισμένα σιδηρουργικά προϊόντα καταγωγής αναπτυσσόμενων χωρών (4) ορίζεται ότι η έννοια της καταγωγής των προϊόντων καθορίζεται σύμφωνα με τη διαδικασία που προβλέπεται στο άρθρο 14 του κανονισμού (ΕΟΚ) αριθ. 802/68 του Συμβουλίου της 27ης Ιουνίου 1968 περί του κοινού καθορισμού της εννοίας καταγωγής των εμπορευμάτων (5)· ότι οι κανόνες που πρέπει να εφαρμοστούν για το σκοπό αυτό πρέπει να είναι οι ίδιοι με εκείνους που προβλέπονται για τα άλλα προϊόντα·

ότι, για να ληφθεί υπόψη η νομισματική εξέλιξη, πρέπει να τροποποιηθούν για δεύτερη φορά τα ποσά που εκφράζονται σε ECU και τα οποία περιλαμβάνονται στα άρθρα 7 και 10 του κανονισμού (ΕΟΚ) αριθ. 3749/83 της Επιτροπής της 23ης Δεκεμβρίου 1983 περί του ορισμού της εννοίας των προϊόντων καταγωγής για την εφαρμογή των δασμολογικών προτιμήσεων χορηγουμένων από την Ευρωπαϊκή Οικονομική Κοινότητα σε οριμένα προϊόντα αναπτυσσόμενων χωρών (6), όπως είχαν τροποποιηθεί με τον κανονισμό (ΕΟΚ) αριθ. 1061/85 (7)·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Καταγωγής,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3794/83 τροποποιείται ως εξής:

1. Στο άρθρο 7 παράγραφος 2, το ποσό «2 355 ECU» αντικαθίσταται από το ποσό «2 590 ECU».

2. Η υποσημείωση που αναφέρεται στο άρθρο 7 παράγραφος 2 αντικαθίσταται από το ακόλουθο κείμενο:

«Η ισοτιμία της ECU σε εθνικά νομίσματα είναι η ακόλουθη:

1.2.3 // // 43,7750 // βελγικά φράγκα/

φράγκα Λουξεμβούργου // // 2,09022 // γερμανικά μάρκα // // 2,36146 // ολλανδικά φιορίνια // // 0,713486 // λίρες στερλίνες // 1 ECU // 7,88477 // δανικές κορόνες // // 6,84430 // γαλλικά φράγκα // // 1 440,90 // ιταλικές λίρες // // 0,762246 // ιρλανδικές λίρες // // 139,754 // δραχμές // // 137,629 // ισπανικές πεσέτες // // 151,505 // πορτογαλικά εσκούδος.

Τα ποσά σε εθνικά νομίσματα τα οποία προκύπτουν από τη μετατροπή των ποσών σε ECU είναι δυνατόν να στρογγυλοποιηθούν.»

3. Στο άρθρο 10 παράγραφος 2 δεύτερο εδάφιο, τα ποσά «165 ECU» και «470 ECU» αντικαθίστανται από τα ποσά «180 ECU» και « 515 ECU».

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Μαΐου 1987.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 5 Μαΐου 1987.

Για την Επιτροπή

COCKFIELD

Αντιπρόεδρος

(1) ΕΕ αριθ. L 373 της 31. 12. 1986, σ. 1.

(2) ΕΕ αριθ. L 373 της 31. 12. 1986, σ. 68.

(3) ΕΕ αριθ. L 373 της 31. 12. 1986, σ. 126.

(4) ΕΕ αριθ. L 373 της 31. 12. 1986, σ. 162.

(5) ΕΕ αριθ. L 148 της 28. 6. 1986, σ. 1.

(6) ΕΕ αριθ. L 372 της 31. 12. 1983, σ. 1.

(7) ΕΕ αριθ. L 113 της 26. 4. 1985, σ. 10.